mõni postitus tagasi sai kirjutatud poja kindasoovist. tegelikult oli mõte teha  white witch kindad, aga lapse kinnastele läks hulka vähem silmi kui sealne mustrikord ette nägi. nii ma siis võtsin aluseks sealse peopesas oleva mustri ja lisasin sinna ühe silma veel omalt poolt. niiet päris sama muster nagu ka pole:P alles poole kudumise peal täheldasin, et kui see pruun toon veel natuke tumedam oleks, siis oleksid eriti rahvuslikud kindad.      poiss on kinnastega rahul, kuigi minu meelest oleksid võinud olla natuke suuremad (4x12 silma on neil, oleks vist 4x13 võinud olla). eks teinekord olen jälle natuke targem.    kuna seni pole erilist kindailma olnud, siis ei ole neid kindaid veel ka pikemalt kantud. tegin täna kähku ühe klõpsu ära. kes teab millal selleks jälle võimalus tekib ja mis seisukorras kindad selleks hetkeks on. võimalik, et nende kandmine piirdub ühe korraga, sest ega poisil pole hetkel erilist ettekujutust mis on märg villane kinnas. oma villase salliga on ta küll kenasti ära harjunud ja kareduse üle ei kurda.    need  kindad on minu teised kootud kindad üldse. esimesed kudusin koolis kohustuslikus korras. olid punaste ja mustade kolmnurkadega. ja kindad tulid nii kitsad, et mulle nad kätte ei mahtunud:P ilmselt ma siis kudusin veel tugevamini kui praegu.  mõttes on endale ühed palmikutega labakud kududa... iseasi kas ma tegudeni jõuan.